दरअसल पुलिस को शिकायत मिली कि नगर के लाट नंबर एक स्थित एक बीयर शाप का संचालल लोगों को दुकान में ही बैठाकर बीयर पिलाता है। जबकि इसके लिए उसे लाइसेंस निर्गत नहीं किया गया है। इसी के मद्देनजर कोतवाल संजय सिंह ने हमराहियाें के साथ बुधवार की शाम दुकान में छापा मारा। पुलिस की इस कार्रवाई से वहां बीयर का लुत्फ उठा लोगों का नशा काफूर हो गया। पुलिस ने बार में मौजूद एक दर्जन लोगों से कड़ी पूछताछ की और उन्हें छोड़ दिया। इस अवैध कार्य के लिए बार संचालक को हिरासत में लेलिया गया। कोतवाल संजय सिंह ने बताया कि दुकान का लाइसेंस रद्द करने की कार्रवाई की जाएगी।